CELEX: 32010D0571
Language: ro
Date: 2010-09-24 00:00:00
Title: 2010/571/UE: Decizia Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați [notificată cu numărul C(2010) 6403]  Text cu relevanță pentru SEE

25.9.2010   
            
            
               RO
            
            
               Jurnalul Oficial al Uniunii Europene
            
            
               L 251/28
            
         DECIZIA COMISIEI
   din 24 septembrie 2010
   de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați
   [notificată cu numărul C(2010) 6403]
   (Text cu relevanță pentru SEE)
   (2010/571/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1),
   întrucât:
   
               (1)
            
            
               Directiva 2002/95/CE interzice utilizarea plumbului, a mercurului, a cadmiului, a cromului hexavalent, a bifenililor polibromurați (PBB) și a difenil eterilor polibromurați (PBDE) în echipamentele electrice și electronice (EEE) introduse pe piață după 1 iulie 2006. Scutirile de la această interdicție sunt enumerate în anexa la directiva menționată. Aceste scutiri trebuie revizuite pentru a fi adaptate la progresul științific și tehnic.
            
         
               (2)
            
            
               În urma analizării scutirilor, anumite aplicații conținând plumb, mercur, cadmiu sau crom hexavalent trebuie să fie în continuare scutite de la interdicție, deoarece eliminarea acestor substanțe periculoase din aplicațiile respective nu este încă posibilă practic din punct de vedere științific sau tehnic. În consecință, este oportun să se mențină scutirile respective.
            
         
               (3)
            
            
               În urma analizării scutirilor, s-a constatat că, pentru anumite aplicații conținând plumb, mercur sau cadmiu, eliminarea sau înlocuirea utilizării substanțelor respective a devenit posibilă din punct de vedere științific sau tehnic. În consecință, este oportun să se mențină scutirile respective.
            
         
               (4)
            
            
               În urma analizării scutirilor, s-a constatat că, pentru anumite aplicații conținând plumb, mercur sau cadmiu, eliminarea sau înlocuirea utilizării substanțelor respective va deveni posibilă din punct de vedere științific sau tehnic în viitorul apropiat. În consecință, este oportun să se stabilească date de expirare pentru scutirile respective.
            
         
               (5)
            
            
               În urma analizării scutirilor, s-a constatat că, pentru anumite aplicații conținând mercur, eliminarea parțială sau înlocuirea utilizării substanței respective este posibilă din punct de vedere științific sau tehnic. În consecință, este oportun să se scadă cantitatea de mercur care poate fi folosită în cadrul acestor aplicații.
            
         
               (6)
            
            
               În urma analizării scutirilor, s-a constatat că, pentru anumite aplicații conținând mercur, în viitorul apropiat este posibilă din punct de vedere științific sau tehnic doar eliminarea parțială și treptată sau înlocuirea utilizării substanței respective. În consecință, este oportun să se scadă treptat cantitatea de mercur care poate fi folosită în cadrul acestor aplicații.
            
         
               (7)
            
            
               În anumite cazuri, repararea EEE-urilor cu alte piese de schimb decât cele de origine este imposibilă din punct de vedere tehnic. Prin urmare, doar în aceste cazuri trebuie permisă utilizarea de piese de schimb conținând plumb, cadmiu, mercur, crom hexavalent sau difenil eteri polibromurați, care au beneficiat de o scutire, pentru reparația de EEE care au fost introduse pe piață înainte de expirarea sau eliminarea scutirii respective.
            
         
               (8)
            
            
               Regulamentul (CE) nr. 244/2009 al Comisiei din 18 martie 2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică pentru lămpi de uz casnic nondirecționale (2) și Regulamentul (CE) nr. 245/2009 al Comisiei din 18 martie 2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică aplicabile lămpilor fluorescente fără balast încorporat, lămpilor cu descărcare de intensitate ridicată, precum și balasturilor și corpurilor de iluminat compatibile cu aceste lămpi, și de abrogare a Directivei 2000/55/CE a Parlamentului European și a Consiliului (3) prevăd valori de referință orientative pentru utilizarea mercurului în lămpi. Deși conținutul în mercur al lămpilor a fost identificat ca un parametru de mediu important în Regulamentele (CE) nr. 244/2009 și (CE) nr. 245/2009, s-a considerat că este mai oportun ca acesta să fie reglementat în Directiva 2002/95/CE, al cărei domeniu de aplicare include și tipurile de lămpi exceptate de regulamentele în cauză.
            
         
               (9)
            
            
               În urma analizării măsurilor prevăzute în Regulamentul (CE) nr. 244/2009 s-a constatat că, pentru anumite aplicații conținând mercur, eliminarea parțială sau înlocuirea utilizării acestei substanțe este posibilă din punct de vedere științific sau tehnic fără a se produce efecte adverse asupra mediului, a sănătății și/sau a siguranței consumatorilor care ar anula beneficiile înlocuirii. Prin urmare, este oportun să se scadă conținutul în mercur pentru aceste aplicații, în conformitate cu Regulamentul (CE) nr. 244/2009.
            
         
               (10)
            
            
               Este necesar să se aducă modificări substanțiale anexei la Directiva 2002/95/CE. Prin urmare, din motive de claritate, anexa trebuie înlocuită în întregime.
            
         
               (11)
            
            
               În temeiul articolului 5 alineatul (2) din Directiva 2002/95/CE, Comisia a consultat părțile interesate.
            
         
               (12)
            
            
               Prin urmare, Directiva 2002/95/CE trebuie modificată în consecință.
            
         
               (13)
            
            
               Măsurile prevăzute de prezenta decizie sunt conforme cu avizul comitetului instituit prin articolul 18 din Directiva 2006/12/CE a Parlamentului European și a Consiliului (4),
            
         ADOPTĂ PREZENTA DECIZIE:
   Articolul 1
   Anexa la Directiva 2002/95/CE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 24 septembrie 2010.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 37, 13.2.2003, p. 19.
   
      (2)  JO L 76, 24.3.2009, p. 3.
   
      (3)  JO L 76, 24.3.2009, p. 17.
   
      (4)  JO L 114, 27.4.2006, p. 9.
   
      ANEXĂ
      
         
            „ANEXĂ
            
               Aplicații exceptate de la interdicția de la articolul 4 alineatul (1)
            
            
                        Exceptare
                     
                     
                        Sfera și datele de aplicare
                     
                  
                        1
                     
                     
                        Mercurul din lămpile fluorescente cu un singur soclu (compacte), nedepășind (per bec):
                     
                     
                         
                     
                  
                        1(a)
                     
                     
                        Destinate iluminatului general < 30 W: 5 mg
                     
                     
                        Expiră la 31 decembrie 2011; după 31 decembrie 2011 și până la 31 decembrie 2012 se pot folosi 3,5 mg per bec; după 31 decembrie 2012 trebuie să se folosească 2,5 mg per bec
                     
                  
                        1(b)
                     
                     
                        Destinate iluminatului general ≥ 30 W și < 50 W: 5 mg
                     
                     
                        Expiră la 31 decembrie 2011; după 31 decembrie 2011 se pot folosi 3,5 mg per bec
                     
                  
                        1(c)
                     
                     
                        Destinate iluminatului general ≥ 50 W și < 150 W: 5 mg
                     
                     
                         
                     
                  
                        1(d)
                     
                     
                        Destinate iluminatului general ≥ 150 W: 15 mg
                     
                     
                         
                     
                  
                        1(e)
                     
                     
                        Destinate iluminatului general, cu structură circulară sau pătrată și cu diametrul tubului ≤ 17 mm
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 7 mg per bec
                     
                  
                        1(f)
                     
                     
                        De uz special: 5 mg
                     
                     
                         
                     
                  
                        2(a)
                     
                     
                        Mercurul din lămpile fluorescente liniare cu soclu dublu, destinate iluminatului general, nedepășind (per lampă):
                     
                     
                         
                     
                  
                        2(a)(1)
                     
                     
                        Trifosfor cu durată de viață normală și cu diametrul tubului < 9 mm (de exemplu T2): 5 mg
                     
                     
                        Expiră la 31 decembrie 2011; după 31 decembrie 2011 se pot folosi 4 mg per lampă
                     
                  
                        2(a)(2)
                     
                     
                        Trifosfor cu durată de viață normală și cu diametrul tubului între ≥ 9 mm și ≤ 17 mm (de exemplu T5): 5 mg
                     
                     
                        Expiră la 31 decembrie 2011; după 31 decembrie 2011 se pot folosi 3 mg per lampă
                     
                  
                        2(a)(3)
                     
                     
                        Trifosfor cu durată de viață normală și cu diametrul tubului între > 17 mm și ≤ 28 mm (de exemplu T8): 5 mg
                     
                     
                        Expiră la 31 decembrie 2011; după 31 decembrie 2011 se pot folosi 3,5 mg per lampă
                     
                  
                        2(a)(4)
                     
                     
                        Trifosfor cu durată de viață normală și cu diametrul tubului > 28 mm (de exemplu T12): 5 mg
                     
                     
                        Expiră la 31 decembrie 2012; după 31 decembrie 2012 se pot folosi 3,5 mg per lampă
                     
                  
                        2(a)(5)
                     
                     
                        Trifosfor cu durată de viață lungă (≥ 25 000 h): 8 mg
                     
                     
                        Expiră la 31 decembrie 2011; după 31 decembrie 2011 se pot folosi 5 mg per lampă
                     
                  
                        2(b)
                     
                     
                        Mercurul din alte lămpi fluorescente, nedepășind 5 mg (per lampă):
                     
                     
                         
                     
                  
                        2(b)(1)
                     
                     
                        Lămpi liniare cu fosfat halogenat, cu diametrul tubului > 28 mm (de exemplu T10 sau T12): 10 mg
                     
                     
                        Expiră la 13 aprilie 2012
                     
                  
                        2(b)(2)
                     
                     
                        Lămpi neliniare cu fosfat halogenat (orice diametru): 15 mg
                     
                     
                        Expiră la 13 aprilie 2016
                     
                  
                        2(b)(3)
                     
                     
                        Lămpi neliniare cu trifosfor, cu diametrul tubului > 17 mm (de exemplu T9)
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 15 mg per lampă
                     
                  
                        2(b)(4)
                     
                     
                        Lămpi pentru alt uz de iluminat general și pentru uz special (de exemplu lămpi cu inducție)
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 15 mg per lampă
                     
                  
                        3
                     
                     
                        Mercurul din lămpile fluorescente cu catod rece și din lămpile fluorescente cu electrod extern (CCFL și EEFL) pentru uz special, nedepășind (per lampă):
                     
                     
                         
                     
                  
                        3(a)
                     
                     
                        scurte (≤ 500 mm)
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 3,5 mg per lampă
                     
                  
                        3(b)
                     
                     
                        de lungime medie (între > 500 mm și ≤ 1 500 mm)
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 5 mg per lampă
                     
                  
                        3(c)
                     
                     
                        lungi (< 1 500 mm)
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 13 mg per lampă
                     
                  
                        4(a)
                     
                     
                        Mercurul din alte lămpi cu descărcare în gaze la joasă presiune (per lampă)
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 15 mg per lampă
                     
                  
                        4(b)
                     
                     
                        Mercurul din lămpile cu (vapori de) sodiu de înaltă presiune destinate iluminatului general, nedepășind (per bec), în lămpile cu un indice ameliorat de redare a culorii Ra > 60:
                     
                     
                         
                     
                  
                        4(b)-I
                     
                     
                        P ≤ 155 W
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 30 mg per bec
                     
                  
                        4(b)-II
                     
                     
                        155 W < P ≤ 405 W
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 40 mg per bec
                     
                  
                        4(b)-III
                     
                     
                        P > 405 W
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 40 mg per bec
                     
                  
                        4(c)
                     
                     
                        Mercurul din alte lămpi cu (vapori de) sodiu de înaltă presiune destinate iluminatului general, nedepășind (per bec):
                     
                     
                         
                     
                  
                        4(c)-I
                     
                     
                        P ≤ 155 W
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 25 mg per bec
                     
                  
                        4(c)-II
                     
                     
                        155 W < P ≤ 405 W
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 30 mg per bec
                     
                  
                        4(c)-III
                     
                     
                        P > 405 W
                     
                     
                        Nicio limitare a utilizării până la 31 decembrie 2011; după 31 decembrie 2011 se pot folosi 40 mg per bec
                     
                  
                        4(d)
                     
                     
                        Mercurul din lămpile cu (vapori de) mercur de înaltă presiune (HPMV)
                     
                     
                        Expiră la 13 aprilie 2015
                     
                  
                        4(e)
                     
                     
                        Mercurul din lămpile cu halogenuri metalice (MH)
                     
                     
                         
                     
                  
                        4(f)
                     
                     
                        Mercurul din alte lămpi cu descărcare pentru uz special care nu au fost menționate în mod specific în prezenta anexă
                     
                     
                         
                     
                  
                        5(a)
                     
                     
                        Plumbul din sticla tuburilor catodice
                     
                     
                         
                     
                  
                        5(b)
                     
                     
                        Plumbul din sticla tuburilor fluorescente, nedepășind 0,2 % din greutate
                     
                     
                         
                     
                  
                        6(a)
                     
                     
                        Plumbul ca element de aliere în oțelul pentru prelucrări mecanice și în oțelul galvanizat cu conținut de plumb de până la 0,35 % din greutate
                     
                     
                         
                     
                  
                        6(b)
                     
                     
                        Plumbul ca element de aliere în aluminiu cu conținut de plumb de până la 0,4 % din greutate
                     
                     
                         
                     
                  
                        6(c)
                     
                     
                        Aliaj de cupru cu conținut de plumb de până la 4 % din greutate
                     
                     
                         
                     
                  
                        7(a)
                     
                     
                        Plumbul în aliaje de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult)
                     
                     
                         
                     
                  
                        7(b)
                     
                     
                        Plumbul în aliaje de lipit pentru servere, sisteme de stocare și rețele de stocare, echipamente pentru infrastructura rețelelor de comutare, semnalizare, transmisie, precum și pentru gestionarea rețelelor de telecomunicații
                     
                     
                         
                     
                  
                        7(c)-I
                     
                     
                        Componente electrice și electronice care conțin plumb, în sticlă sau ceramică, altele decât ceramica dielectrică din condensatori, de exemplu dispozitive piezoelectrice, sau într-o matrice de sticlă sau ceramică
                     
                     
                         
                     
                  
                        7(c)-II
                     
                     
                        Plumbul din ceramica dielectrică din condensatori pentru o putere nominală de 125 V CA sau 250 V CC sau mai mult
                     
                     
                         
                     
                  
                        7(c)-III
                     
                     
                        Plumbul din ceramica dielectrică din condensatori pentru o putere nominală de sub 125 V CA sau 250 V CC
                     
                     
                        Expiră la 1 ianuarie 2013 și, după această dată, se poate folosi în piese de schimb pentru EEE-urile introduse pe piață înainte de 1 ianuarie 2013
                     
                  
                        8(a)
                     
                     
                        Cadmiul și compușii săi din siguranțele termice de unică folosință sub formă de pastile
                     
                     
                        Expiră la 1 ianuarie 2012 și, după această dată, se poate folosi în piese de schimb pentru EEE-urile introduse pe piață înainte de 1 ianuarie 2012
                     
                  
                        8(b)
                     
                     
                        Cadmiul și compușii săi din contactele electrice
                     
                     
                         
                     
                  
                        9
                     
                     
                        Cromul hexavalent ca agent anticoroziv în sistemul de răcire din oțel carbon al refrigeratoarelor cu absorbție, până la 0,75 % din greutate în soluția de răcire
                     
                     
                         
                     
                  
                        9(b)
                     
                     
                        Plumbul din bucșe și lagăre pentru compresoarele care conțin agenți refrigerenți pentru aplicații de încălzire, ventilare, climatizare și răcire (HVACR)
                     
                     
                         
                     
                  
                        11(a)
                     
                     
                        Plumbul folosit la sisteme de conectori cu pini conformi «C-press»
                     
                     
                        Se poate folosi în piesele de schimb pentru EEE-urile introduse pe piață înainte de 24 septembrie 2010
                     
                  
                        11(b)
                     
                     
                        Plumbul folosit la alte dispozitive decât sistemele de conectori cu pini conformi «C-press»
                     
                     
                        Expiră la 1 ianuarie 2013 și, după această dată, se poate folosi în piese de schimb pentru EEE-urile introduse pe piață înainte de 1 ianuarie 2013
                     
                  
                        12
                     
                     
                        Plumbul ca material de acoperire pentru inelul C al modulului termoconductor
                     
                     
                        Se poate folosi în piesele de schimb pentru EEE-urile introduse pe piață înainte de 24 septembrie 2010
                     
                  
                        13(a)
                     
                     
                        Plumbul din sticla albă utilizată la aplicații optice
                     
                     
                         
                     
                  
                        13(b)
                     
                     
                        Cadmiul și plumbul din sticla filtrantă și din sticla utilizată la etaloanele de reflexie
                     
                     
                         
                     
                  
                        14
                     
                     
                        Plumbul din aliaje de lipit care conțin mai mult de două elemente de conectare între pini și pachetul de microprocesoare cu un conținut de plumb mai mare de 80 % și mai mic de 85 % din greutate
                     
                     
                        Expiră la 1 ianuarie 2011 și, după această dată, se poate folosi în piese de schimb pentru EEE-urile introduse pe piață înainte de 1 ianuarie 2011
                     
                  
                        15
                     
                     
                        Plumbul din aliaje de lipit pentru finalizarea unei conexiuni electrice viabile între purtător și substratul semiconductorului în carcasele de circuite integrate tip «flip chip».
                     
                     
                         
                     
                  
                        16
                     
                     
                        Plumbul din lămpi incandescente liniare cu tuburi cu înveliș de silicat
                     
                     
                        Expiră la 1 septembrie 2013
                     
                  
                        17
                     
                     
                        Halogenură de plumb ca agent iradiant în lămpi cu descărcare de mare intensitate (HID) folosite pentru aplicații profesionale de reprografie
                     
                     
                         
                     
                  
                        18(a)
                     
                     
                        Plumbul ca activator în pudra fluorescentă (1 % plumb în greutate sau mai puțin) a lămpilor cu descărcare, atunci când sunt folosite ca lămpi specializate pentru reprografierea prin imprimare diazo, litografiere, capcane pentru insecte, procese fotochimice și de tratare termică, conținând substanțe fosforescente ca SMS [(Sr,Ba)2MgSi2O7:Pb]
                     
                     
                        Expiră la 1 ianuarie 2011
                     
                  
                        18(b)
                     
                     
                        Plumbul ca activator în pudra fluorescentă (1 % plumb în greutate sau mai puțin) a lămpilor cu descărcare, atunci când sunt folosite ca lămpi de bronzat, conținând substanțe fluorescente ca BSP (BaSi2O5:Pb)
                     
                     
                         
                     
                  
                        19
                     
                     
                        Plumbul cu PbBiSn-Hg și PbInSn-Hg în amestecuri caracteristice ca amalgam principal și cu PbSn-Hg ca amalgam auxiliar în lămpi compacte pentru economisirea energiei (ESL)
                     
                     
                        Expiră la 1 iunie 2011
                     
                  
                        20
                     
                     
                        Oxidul de plumb utilizat în sticla folosită la îmbinarea substraturilor din față și din spate ale lămpilor fluorescente utilizate pentru ecranele cu cristale lichide (LCD)
                     
                     
                        Expiră la 1 iunie 2011
                     
                  
                        21
                     
                     
                        Plumbul și cadmiul din cernelurile de imprimare pentru aplicarea de emailuri pe sticle precum sticla borosilicată și sticla calcosodică
                     
                     
                         
                     
                  
                        23
                     
                     
                        Plumbul din finisajele componentelor cu filet fin altele decât conectorii cu pas de 0,65 mm sau mai mic
                     
                     
                        Se poate folosi în piesele de schimb pentru EEE-urile introduse pe piață înainte de 24 septembrie 2010
                     
                  
                        24
                     
                     
                        Plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere
                     
                     
                         
                     
                  
                        25
                     
                     
                        Oxidul de plumb din ecranele de emisie a electronilor prin conducție (SED) utilizate în elemente structurale, în special în frita de sticlă de etanșare și de vidare
                     
                     
                         
                     
                  
                        26
                     
                     
                        Oxidul de plumb din baloanele de sticlă ale lămpilor de lumină ultravioletă
                     
                     
                        Expiră la 1 iunie 2011
                     
                  
                        27
                     
                     
                        Aliajele de plumb pentru sudarea traductoarelor utilizate la difuzoarele de mare putere (proiectate să funcționeze timp de mai multe ore la niveluri de putere acustică de 125 dB SPL și mai mari)
                     
                     
                        Expiră la 24 septembrie 2010
                     
                  
                        29
                     
                     
                        Plumbul fixat în sticla cristal în conformitate cu anexa I (categoriile 1, 2, 3 și 4) la Directiva 69/493/CEE a Consiliului (1)
                        
                     
                     
                         
                     
                  
                        30
                     
                     
                        Aliajele de cadmiu utilizate la îmbinările electromecanice prin lipire ale conductorilor electrici amplasați direct pe bobina vocală a traductorilor utilizați în construcția difuzoarelor de mare putere având nivelul de presiune sonoră de cel puțin 100 dB (A)
                     
                     
                         
                     
                  
                        31
                     
                     
                        Plumbul din materialele de lipit utilizate în construcția lămpilor plane fluorescente fără mercur (care, de exemplu, sunt utilizate la afișajele cu cristale lichide, la iluminatul decorativ sau industrial)
                     
                     
                         
                     
                  
                        32
                     
                     
                        Oxizii de plumb din etanșările cu frită utilizate în construcția montajelor tip fereastră pentru tuburile laser cu argon și kripton
                     
                     
                         
                     
                  
                        33
                     
                     
                        Plumbul din aliajele de lipit pentru lipirea firelor subțiri de cupru cu un diametru de 100 μm sau mai mic din transformatoare
                     
                     
                         
                     
                  
                        34
                     
                     
                        Plumbul din elementele potențiometrelor ajustabile metalo-ceramice
                     
                     
                         
                     
                  
                        36
                     
                     
                        Mercurul utilizat ca inhibitor de pulverizare a catodului în ecranele cu plasmă conținând până la 30 mg per ecran
                     
                     
                        Expiră la 1 iulie 2010
                     
                  
                        37
                     
                     
                        Plumbul din stratul acoperitor al diodelor de înaltă tensiune pe baza unui corp din sticlă de borat de zinc
                     
                     
                         
                     
                  
                        38
                     
                     
                        Cadmiul și oxidul de cadmiu din pastele pentru straturi groase utilizate pe oxidul de aluminiu aliat cu beriliu
                     
                     
                         
                     
                  
                        39
                     
                     
                        Cadmiul din ledurile cu schimb de culoare din grupa II-VI (< 10 μg Cd per mm2 de suprafață emițătoare de lumină) pentru utilizarea în iluminarea solidă sau la sistemele de afișaj
                     
                     
                        Expiră la 1 iulie 2014
                     
                  
               Notă: În sensul articolului 5 alineatul (1) litera (a) din Directiva 2002/95/CE, se tolerează o valoare a concentrației maxime în materialele omogene de 0,1 % din greutate pentru plumb, mercur, crom hexavalent, bifenili polibromurați (PBB) și difenil eteri polibromurați (PBDE) și de 0,01 % din greutate pentru cadmiu.”
         
      
      
         (1)  JO L 326, 29.12.1969, p. 36.